Bošnjaci u Albaniji
Bošnjaci u Albaniji (albanski: Boshnjakët në Shqipëri) su osobe u Albaniji koji se izjašnjavaju kao etnički Bošnjaci, porijeklom iz Bosne i Hercegovine. Prvi pouzdani podaci o dolasku Bošnjaka na područje današnje Albanije sežu u period pred sami kraj osmanlijske vladavine u Bosni i Hercegovini, odnosno 1876. godine. Danas, najveći broj albanskih Bošnjaka živi u dva sela, odnosno Koxhas i Boraka u Općini Šijak u Okrugu Drač. Osim tu, Bošnjaka ima i u gradu Fieru na jugu države kao i u gradovima Vlora, Tirana i Kavaja. Bošnjaci u Albaniji su 28. oktobra 1995. godine osnovali Udruženje "Zambak: (alb. Shoqata "Zambak"). Albanski Bošnjaci su uglavnom muslimani.